Jason hadde fått sympati hos noen av de olympiske gudene, og Hera og Athene sørget for at Afrodites sønn Eros skjøt sine kjærlighetspiler mot Aietes’ andre datter Medeia. Medeia ble forelsket i Jason og lovte å hjelpe ham med sine trolldomskunster til å klare oppgaven Aietes hadde pålagt ham. Men da måtte Jason love å ta henne til hustru. Med Medeias hjelp klarte Jason å utføre bragden og argonautene forlot Kolchis med trofeet. Under flukten fra de kolchiske skipene drepte Medeia sin yngre bror Apsyrtus. Det er forskjellige versjoner av dette drapet.